PIEGĀDES LĪGUMS Nr.BNP/2025/4.1/300/LI
[bookmark: _Hlk152337855][bookmark: _Hlk111541977][bookmark: _Hlk123734095]Par medikamentu un medicīnas preču piegādi Balvu novada “Pansionāts “Balvi”” un Rugāju sociālās aprūpes centram “Rugāji”” – iepirkuma priekšmeta 2.daļa “Medikamentu un medicīnas preču piegāde Rugāju sociālās aprūpes centram “Rugāji””

	Balvos
	Datums skatāms laika zīmogā
(05.03.2025.)



Balvu novada pašvaldība, Reģ.Nr.90009115622, adrese Bērzpils ielā 1A, Balvos, Balvu nov., LV-4501, tās izpilddirektores Dainas Tutiņas personā, kura rīkojas, pamatojoties uz Pašvaldību likumu un Balvu novada domes 23.05.2024. saistošajiem noteikumiem Nr.10/2024 “Balvu novada pašvaldības nolikums” (turpmāk – Pasūtītājs), no vienas puses,

Rugāju sociālās aprūpes centrs “Rugāji”, Reģ.Nr.40900021137, adrese Kurmenes iela 8, Rugāji, Rugāju pag., Balvu nov., LV-4570, tās vadītājas Sarmītes Perkones personā, kura rīkojas pamatojoties uz Balvu novada domes 23.05.2024. saistošajiem noteikumiem Nr.10/2024 “Balvu novada pašvaldības nolikums” un iestādes nolikumu (turpmāk – Iestāde), no otras puses, un

Sabiedrība ar ierobežotu atbildību “MAGNUM MEDICAL”, Reģ.Nr.40003060393, adrese Ulbrokas iela 23, Rīga, LV-1021, tās valdes locekles Laumas Ārgales-Atvases personā, kura darbojas uz statūtu pamata (turpmāk – Piegādātājs), no trešās puses,

visi kopā un katrs atsevišķi (turpmāk – Līdzēji), pamatojoties uz atklāta konkursa “Medikamentu un medicīnas preču piegāde Balvu novada “Pansionāts “Balvi”” un Rugāju sociālās aprūpes centram “Rugāji”” (ID.Nr.BNP 2024/95 AK), rezultātiem un Sabiedrība ar ierobežotu atbildību "MAGNUM MEDICAL" iesniegto piedāvājumu, noslēdz šādu Piegādes līgumu (turpmāk – Līgums):

1. Līguma priekšmets

1.1. [bookmark: _Hlk182760261]Pasūtītājs un Iestāde uzdod, un Piegādātājs apņemas, veikt medikamentu un medicīnas preču (turpmāk – Prece) piegādi Rugāju sociālās aprūpes centram “Rugāji”, atbilstoši Piegādātāja Tehniskajam un finanšu piedāvājumam (skat. 1.pielikumu), Pasūtītāja Tehniskajai specifikācijai (skat. 2.pielikumu) un Piegādātāja iesniegtajam Pieteikumam dalībai atklātā konkursā (skat. 3.pielikumu).

1.2. Preces piegādes vieta – Kurmenes iela 8, Rugāji, Rugāju pag., Balvu nov.

1.3. Minimālā pasūtījuma summa – 50,00 EUR (piecdesmit eiro, 0 centi) bez PVN (gadījumos, kad Līdzēji nav vienojušies par citu summu).

2. Līguma summa un samaksas kārtība

2.1. Līguma kopējā summa 36 (trīsdesmit sešos) mēnešos ir 14 289,94 EUR (četrpadsmit tūkstoši divi simti astoņdesmit deviņi eiro, 94 centi) bez PVN. Medikamentu piegādei tiek piemēro pievienotās vērtības nodokļa samazinātā likme, atbilstoši Pievienotās vērtības nodokļa likuma 42.panta pirmajai daļai.

2.2. Samaksa tiek veikta katru mēnesi par iepriekšējā mēnesī faktiski piegādāto Preces apjomu, 30 (trīsdesmit) dienu laikā pēc Piegādātāja sagatavota, Līguma noteikumiem atbilstoša strukturēta elektroniskā rēķina saņemšanas Iestādes e-adresē: _DEFAULT@ 40900021137.

2.3. Līguma darbības laikā, apmaksas kārtība nevar tikt mainīta.

2.4. Piegādātājs piedāvājuma cenā ir iekļāvis visus ar Līguma izpildi saistītos izdevumus, t.sk., visus nodokļus, nodevas, administratīvās izmaksas, transporta izdevumus, Preces un/ vai piegādes iespējamos sadārdzinājumus u.c. cenu izmaiņas, kā arī tādas izmaksas, kas nav minētas, bet bez kurām nebūtu iespējama kvalitatīva Līguma izpilde.

3. Līguma darbības termiņš

3.1. Līguma darbības termiņš – 36 (trīsdesmit seši) mēneši no Līguma noslēgšanas dienas. Termiņš, kas skaitāms mēnešos, izbeidzas Līguma izpildes pēdējā mēneša iepriekšējās dienas datumā. Ja izpildes termiņš iekrīt tādā dienā, kurā pēc likuma to nevar izdarīt, tad izpildes laiks pagarinās līdz tai termiņam sekojošai dienai, kurā šāda likumiska šķēršļa nav.

3.2. Preces piegādes termiņš – 5 (piecu) darba dienu laikā pēc pasūtījuma veikšanas (gadījumos, kad līdzēji nav vienojušies par citu termiņu).

4. Pasūtītāja saistības

4.1. Pasūtītājs ir tiesīgs:
4.1.1. kontrolēt un pārbaudīt Līguma izpildes atbilstību Līgumam un/ vai attiecīgo normatīvo aktu prasībām;
4.1.2. pieprasīt no Piegādātāj kontroles veikšanai nepieciešamo informāciju;
4.1.3. vienpusēji apturēt Līguma izpildi, ja Piegādātājs pārkāpj Līguma vai attiecīgo normatīvo aktu prasības;
4.1.4. nepieņemt Līguma izpildi, ja tā neatbilst Pasūtītāja vai normatīvo aktu noteiktajām prasībām, prasot Līguma atbilstošu izpildi;
4.1.5. ja Piegādātājs neveic Līguma 6.3.1 un 6.3.2.punktā noteiktā līgumsoda samaksu Līgumā noteiktajā termiņā, Pasūtītājs ir tiesīgs līgumsodu ieturēt no Līguma summas, par to rakstveidā paziņojot Piegādātāju 5 (piecu) dienu laikā, skaitot no ieturējuma veikšanas dienas;
4.1.6. citas tiesības, kas izriet no Līguma vai attiecīgajiem normatīvajiem aktiem.

4.2. Pasūtītāja pienākumi:
4.2.1. norēķināties ar Piegādātāju, atbilstoši Līguma nosacījumiem par kvalitatīvas Preces piegādi;
4.2.2. sniegt Līguma izpildei nepieciešamo, Pasūtītāja rīcībā esošo, informāciju un dokumentus (ja attiecināms), kvalitatīvai Līguma izpildei;
4.2.3. atturēties no darbībām, kas var traucēt Līguma izpildi, ja vien tas nav saistīts ar normatīvo aktu pārkāpumiem;
4.2.4. citi pienākumi, kas izriet no Līguma vai attiecīgajiem normatīvajiem aktiem.

4.3. [bookmark: _Hlk83130507]Pasūtītāja atbildība:
4.3.1. par savlaicīgas samaksas veikšanu, ja Līguma izpilde atbilst Līguma nosacījumiem – par Līguma 2.2.punktā noteikto samaksas termiņu kavējumu (izņemot Līguma 4.1.5.punktā noteikto gadījumu), Piegādātājs aprēķina līgumsodu – 0,1 (nulle veseli viena desmitdaļa) % apmērā no pamatparāda (bez PVN), t.i., no maksājuma daļas, kas nav samaksāta Līgumā noteiktajā laikā un apmērā par katru nokavēto darba dienu, bet kopumā ne vairāk kā 10 (desmit) % no pamatparāda (bez PVN); līgumsodu Pasūtītājs samaksā 30 (trīsdesmit) dienu laikā pēc Piegādātājs rakstiska pieprasījuma un strukturēta elektroniskā rēķina saņemšanas Pasūtītāja e-adresē vai nosūta motivētu atteikumu; šajā gadījumā Piegādātājs, 5 (piecu) dienu laikā pēc atteikuma saņemšanas, izskata Pasūtītāja argumentus un paziņo par līgumsoda atsaukšanu/ apmēra izmaiņām vai atkārtoti – par līgumsoda piemērošanu.

5. Iestādes saistības

5.1. Iestādes tiesības:
5.1.1. Preci iegādāties pakāpeniski, nosakot piegādājamās Preces daudzumu, atkarībā no faktiskās nepieciešamības;
5.1.2. ja piegādātā Prece neatbilst Līguma vai normatīvo aktu prasībām, Iestāde ir tiesīga Preci nepieņemt, prasot atbilstošas Preces piegādi;
5.1.3. pieprasīt Piegādātājam visu nepieciešamo informāciju par pasūtīto Preci un piegādes gaitu;
5.1.4. vienpusēji apturēt Līguma izpildi, ja Piegādātājs pārkāpj Līguma vai attiecīgo normatīvo aktu prasības;
5.1.5. norīkot savu pārstāvi Līguma izpildes atbilstības kontrolei;
5.1.6. citas tiesības, kas izriet no Līguma vai attiecīgajiem normatīvajiem aktiem.

5.2. Iestādes pienākumi:
5.2.1. savlaicīgi pieteikt Preces piegādi, nosakot konkrētus piegādes apjomus;
5.2.2. kontrolēt Līguma izpildes atbilstību Līguma un attiecīgo normatīvo aktu prasībām, t.sk., termiņu izpildi;
5.2.3. pārbaudīt Preces kvalitāti, atbilstību un piegādes daudzumu;
5.2.4. nekavējoties informēt Pasūtītāju par Līguma pārkāpumiem/ saistību neizpildi;
5.2.5. nepieņemt neatbilstošu Preci, prasot Līguma atbilstošu izpildi;
5.2.6. atturēties no darbībām, kas var traucēt Līguma izpildi, ja vien tas nav saistīts ar normatīvo aktu pārkāpumiem;
5.2.7. citi pienākumi, kas izriet no Līguma vai attiecīgajiem normatīvajiem aktiem.

5.3. Iestādes atbildība:
5.3.1. Līguma izpildes atbilstības kontrole.

6. Piegādātāja saistības

6.1. [bookmark: _Toc244397614][bookmark: _Toc95231817]Piegādātāja tiesības:
6.1.1. [bookmark: _Toc95231818]Līgumā noteiktajā laikā un apmērā saņemt atlīdzību par atbilstošu Līguma izpildi;
6.1.2. laicīgi saņemt no Iestādes un Pasūtītāja visu Līguma izpildei nepieciešamo informāciju un dokumentus (ja tādi nepieciešami);
6.1.3. Līguma izpildes laikā, Preces aizvietošana ar ekvivalentu preci ir pieļaujama tikai gadījumā, ja sākotnējā iepirkuma piedāvājumā norādītā Prece vairs netiek ražota vai tirdzniecībā nav pieejama; Preces aizvietošana ar ekvivalentu preci ir rakstveidā jāsaskaņo ar Pasūtītāju, iesniedzot pierādījumus, ka konkrēta prece vairs nav pieejama un piedāvātā preces ekvivalenta tehnisko specifikāciju;
6.1.4. citas tiesības, kas izriet no Līguma vai attiecīgajiem normatīvajiem aktiem.

6.2. [bookmark: _Toc95231785][bookmark: _Toc244397589]Piegādātāja pienākumi:
6.2.1. [bookmark: _Toc95231795][bookmark: _Toc244397593][bookmark: _Toc95231789]nodrošināt kvalitatīvas Preces piegādi Līguma 3.2.punktā noteiktajā termiņā;
6.2.2. tirgot tikai tādu Preci, kas ir reģistrēta Zāļu valsts aģentūras Latvijas Zāļu reģistrā un, kurai uz piegādes dienu, atlikušais Preces derīguma termiņš nav īsāks par 12 (divpadsmit) mēnešiem; ja Iestādes pieteikumā norādītās Preces derīguma termiņš, tās piegādes brīdī, ir mazāks par 12 (divpadsmit) mēnešiem no attiecīgās Preces kopējā derīguma termiņa, Piegādātājs, pirms attiecīgās Preces piegādes, par to informēt Iestādi, un šādas Preces piegāde ir veicama tikai tādā apjomā, kādu saskaņojusi Iestāde;
6.2.3. nodrošināt katram piegādātajam Preces pasūtījumam pavaddokumentus, atbilstoši normatīvo aktu prasībām;
6.2.4. sadarboties ar Pasūtītāju, Iestādi un to atbildīgajiem darbiniekiem;
6.2.5. neatbilstošas Preces piegādes gadījumā, mainīt to pret Līguma prasībām atbilstošu Preci;
6.2.6. [bookmark: _Toc244397594][bookmark: _Toc95231798][bookmark: _Toc244397601]nodrošināt visu nepieciešamo dokumentu sagatavošanu un iesniegšanu;
6.2.7. savlaicīgi informēt Iestādi par objektīviem apstākļiem, kas radušies un kavē piegādes izpildi, saskaņojot tālāko rīcību;
6.2.8. [bookmark: _Toc95231800][bookmark: _Toc244397602]rakstveidā saskaņot ar Pasūtītāju un Iestādi jebkuru piegādes procesā radušos nepieciešamību atkāpties no Līdzēju sākotnējās vienošanās;
6.2.9. pēc Pasūtītāja vai Izpildītāja pieprasījuma, nekavējoties sniegt informāciju par Preces piegādi un saistību izpildi;
6.2.10. ja Pasūtītājs, pēc Līguma 3.1.punktā norādītā termiņa beigām, iepirkuma procedūras rezultātā, vēl nav noslēdzis jaunu piegādes līgumu, Piegādātājs nodrošina Pakalpojuma sniegšanu līdz laikam, kad Pasūtītājas ir noslēdzis jaunu piegādes līgumu;
6.2.11. iepirkuma procedūrā iesniegtā piedāvājuma nosacījumus;
6.2.12. citi pienākumi, kas izriet no Līguma vai attiecīgajiem normatīvajiem aktiem.

6.3. Piegādātājs atbild par Preces piegādi, atbilstoši Līgumam un normatīvajiem aktiem:
6.3.1. par Piegādātājs saistību nepienācīgu izpildi vai izpildes kavējumu, Pasūtītājs aprēķina līgumsodu – 0,1 (nulle veseli viena desmitdaļa) % apmērā no pieteiktās Preces daudzuma izmaksām (bez PVN) par katras nepienācīgas izpildes/ kavējuma darba dienu, bet kopumā ne vairāk kā 10 (desmit) % no pieteiktās Preces daudzuma izmaksām (bez PVN); līgumsodu Piegādātājs samaksā 30 (trīsdesmit) dienu laikā pēc Pasūtītāja rakstiska pieprasījuma un strukturēta elektroniskā rēķina saņemšanas Piegādātāja e-adresē vai nosūta motivētu atteikumu; šajā gadījumā Pasūtītājs, 5 (piecu) darba dienu laikā pēc atteikuma saņemšanas, izskata Piegādātāja argumentus un paziņo par līgumsoda atsaukšanu/ apmēra izmaiņām vai rīkojas saskaņā ar Līguma 4.1.5.punktu; līgumsoda samaksa neatbrīvo Piegādātāju no turpmākās līgumsaistību izpildes un zaudējumu atlīdzināšanas, kas radušies tā vainas dēļ;
6.3.2. par Līguma 3.2.punktā noteiktā termiņa kavējumu Pasūtītājs aprēķina līgumsodu – 50,00 EUR (piecdesmit eiro, 0 centi) apmērā par katru konstatēto gadījumu; līgumsodu Piegādātājs samaksā 30 (trīsdesmit) dienu laikā pēc Pasūtītāja rakstiska pieprasījuma un strukturēta elektroniskā rēķina saņemšanas Piegādātāja e-adresē vai nosūta motivētu atteikumu; šajā gadījumā Pasūtītājs, 5 (piecu) darba dienu laikā pēc atteikuma saņemšanas, izskata Piegādātāja argumentus un paziņo par līgumsoda atsaukšanu/ apmēra izmaiņām vai rīkojas saskaņā ar Līguma 4.1.5.punktu; līgumsoda samaksa neatbrīvo Piegādātāju no turpmākās līgumsaistību izpildes un zaudējumu atlīdzināšanas, kas radušies tā vainas dēļ;
6.3.3. par līgumsaistību neizpildi vispār, Pasūtītājs aprēķina līgumsodu – 570,00 EUR (pieci simti septiņdesmit eiro, 0 centi) apmērā; līgumsodu Piegādātājs samaksā 30 (trīsdesmit) dienu laikā pēc Pasūtītāja rakstiska pieprasījuma un strukturēta elektroniskā rēķina saņemšanas Piegādātāja e-adresē vai nosūta motivētu atteikumu; šajā gadījumā Pasūtītājs, 5 (piecu) darba dienu laikā pēc atteikuma saņemšanas, izskata Piegādātāja argumentus un paziņo par līgumsoda atsaukšanu/ apmēra izmaiņām vai atkārtoti – par līgumsoda piemērošanu; ja Pasūtītājs piemēro līgumsodu par līgumsaistību neizpildi vispār, tas Līguma 6.3.1.punktā norādīto līgumsodu nepiemēro.
6.3.4. apakšuzņēmēja saistībām, kā arī tā pieļautajām kļūdām/ pārkāpumiem;
6.3.5. kaitējumu, kas Piegādātāja vainas dēļ, Līguma izpildes laikā, nodarīts Pasūtītājam, Iestādei un/ vai trešajām personām;
6.3.6. piegādātās Preces kvalitāti.

7. [bookmark: _Hlk30929754]Izmaiņas līgumā, tā darbības izbeigšana

7.1. Ievērojot PIL 61.pantā noteikto attiecībā uz iepirkuma līguma grozījumu veikšanu, Līguma grozījumi ir pieļaujami, ja tie ir objektīvi nepieciešami un pamatoti, tie nemaina Līguma vispārējo raksturu (veidu un iepirkuma dokumentos noteikto mērķi) un atbilst kādam no turpmāk minētajiem gadījumiem:
7.1.1. grozījumi ir nebūtiski;
7.1.2. grozījumi ir būtiski un tiek izdarīti šādos gadījumos:
7.1.2.1. Iestādei ir nepieciešamas izmaiņas piegādes daudzumos;
7.1.2.2. [bookmark: _Hlk159438740]Iestādei ir nepieciešam iegādāties papildu Preci, kas nebija iekļauta sākotnējā iepirkuma procedūras tehniskajā specifikācijā – šajā gadījumā, Pasūtītājs, izvērtējot situāciju, piemēro PIL 61.panta trešās daļas 2.punktu vai 61.panta piekto daļu, vai veic iepirkumu;
7.1.2.3. Līguma izpildi ir ietekmējuši būtiski atšķirīgi apstākļi no Līgumā paredzētajiem, kas nav radušies Piegādātāja vainas dēļ; Piegādātājs iesniedz paskaidrojumu un pierādījumus apstākļiem, kas būtiski ietekmējuši Līguma izpildi un nav radušies Piegādātāja vainas dēļ;
7.1.2.4. Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;
7.1.2.5. saistību izpildi ir kavējusi trešo personu darbība vai bezdarbība;
7.1.2.6. ja līdz Līguma 3.1.punktā norādītajam termiņam, Pasūtītājs nav noslēdzis jaunu piegādes līgumu, Pasūtītājs ir tiesīgs pagarināt esošo Līgumu līdz jauna piegādes līguma noslēgšanai;
7.1.2.7. Pasūtītājs ir apturējis Līguma izpildi finansējuma trūkuma dēļ;
7.1.2.8. nepārvaramas varas gadījumā, t.i., ārkārtēju un nenovēršamu apstākļu (piemēram, stihiskas nelaimes, ugunsgrēks, avārija, katastrofa, epidēmija, pandēmija, kara darbība, okupācija, terorakts, streiks, sankcijas, iekšējie nemieri, blokāde, embargo, varas un pārvaldes institūciju rīcība, normatīvie akti, kas būtiski ierobežo un aizskar Līdzēju tiesības un ietekmē uzņemtās saistības, veselības aprūpes ārkārtas situācijas, valsts iestāžu rīcība) gadījumā, kuru dēļ nav iespējams pildīt līgumsaistības, kā rezultātā viens Līdzējs rada zaudējumus otrai;
7.1.3. neatkarīgi no tā, vai Līguma grozījumi būtiski vai nebūtiski, Līguma grozījumu vērtība, ko noteic kā visu secīgi veikto grozījumu naudas vērtību summu, vienlaikus nesasniedz 10 (desmit) % no sākotnējās līgumcenas.

7.2. Līguma grozījumu veikšanas kārtība:
7.2.1. [bookmark: _Hlk125203934]jebkurām Līguma izmaiņām jābūt ar faktiem argumentētām un ar aprēķiniem pamatotām;
7.2.2. Piegādātājs iesniedz Pasūtītajam iesniegumu ar faktu izklāstu un argumentāciju par veicamo grozījumu nepieciešamību, pielikumā pievienojot grozījumu nepieciešamību pamatojošus/ pierādošus dokumentus, kā arī Līguma summas/ termiņa izmaiņu aprēķinu (ja attiecināms);
7.2.3. Pasūtītājs saskaņo tikai tādus Līguma grozījumus, kas ir objektīvi, pamatoti un samērīgi;
7.2.4. Pasūtītājs izskata iesniegumu un noslēdz vienošanos saprātīgā termiņā, ņemot vērā iesniegumā minētā jautājuma risināšanas steidzamību, bet ne vēlāk kā 1 (viena) mēneša laikā no iesnieguma un visu pamatojošo dokumentu iesniegšanas, ja konstatē, ka Līguma grozījumi ir pieļaujami.

7.3. Līdzēji ir tiesīgi vienpusēji atkāpties no Līguma, brīdinot par to 10 (desmit) darba dienas iepriekš, ja kāds no Līdzējiem ilgstoši (vairāk kā 1 (vienu) mēnesi), bez objektīviem iemesliem, nepilda vai atkārtoti (vairāk kā vienu reizi) pārkāpj Līgumā norādītās saistības.

7.4. Pasūtītājs ir tiesīgas vienpusēji atkāpties no Līguma pirms termiņa, brīdinot par to ne mazāk kā 5 (piecas) darba dienas iepriekš, saskaņā ar Publisko iepirkumu likuma 64.pantu vai Starptautisko un Latvijas Republikas nacionālo sankciju likuma 11.1 panta piekto daļu.

7.5. Līdzēji ir tiesīgi izbeigt Līgumu jebkurā laikā, abpusēji vienojoties.

8. Līguma izpildē iesaistīto apakšuzņēmēju nomaiņa un jaunu apakšuzņēmēju piesaiste

8.1. Piegādātājs nav tiesīgs bez saskaņošanas ar Pasūtītāju veikt iepirkuma procedūras piedāvājumā norādīto apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt apakšuzņēmēja viedokli par nomaiņas iemesliem.

8.2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
8.2.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
8.2.2. tiek nomainīts apakšuzņēmējs, uz kura iespējām iepirkuma procedūrā Piegādātāja balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Piegādātājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42.panta pirmajā daļā minētajiem pretendentu izslēgšanas iemesliem;
8.2.3. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10 000 (desmit tūkstoši) eiro, atbilst Publisko iepirkumu likuma 42.panta otrajā daļā minētajiem pretendentu izslēgšanas iemesliem;
8.2.4. apakšuzņēmēja maiņas rezultātā tiktu izdarīti tādi grozījumi Piegādātāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

8.3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

8.4. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Piegādātājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42.panta ceturtās daļas 2., 3. un 4.punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.

8.5. Pasūtītājs pieņem lēmumu atļaut vai atteikt Piegādātāja personāla/ apakšuzņēmēju nomaiņu vai jaunu apakšuzņēmēju iesaistīšanu Līguma izpildē 5 (piecu) darbdienu laikā pēc tam, kad saņemta visa informācija un dokumenti, kas nepieciešami lēmuma pieņemšanai saskaņā ar PIL 62.panta noteikumiem.

8.6. Apakšuzņēmēju nomaiņas un/ vai jaunu apakšuzņēmēju piesaistes izvērtēšanai un saskaņošanai, Piegādātājs iesniedz:
8.6.1. iesniegumu (brīvā formā) par apakšuzņēmēju nomaiņas vai jaunu apakšuzņēmēju iesaistīšanas saskaņošanu;
8.6.2. iesniegumam pielikumā pievieno veidlapu “Pieteikums dalībai iepirkumā” (skat. iepirkuma nolikuma 2.pielikumu), kurā norāda:
· Piegādātāja nosaukumu, adresi, Reģ.Nr., kontaktpersonu;
· atbilstoši konkrētajam gadījumam, aizpilda veidlapas 7., 8. un 9.2.punktu.

9. Strīdu risināšanas kārtība

9.1. Jebkuras nesaskaņas, domstarpības vai strīdi tiek risināti savstarpēju sarunu ceļā, kas tiek attiecīgi protokolēts. Gadījumā, ja Līdzēji 30 (trīsdesmit) dienu laikā nespēj vienoties, strīds risināms LR spēkā esošo normatīvo aktu noteiktajā kārtībā LR tiesā.

10. Personas datu aizsardzība

10.1. Ja Līguma, un ar to saistīto pienākumu izpildes gaitā, Līdzēju rīcībā nonāk informācija, kas saistīta ar konkrētām fiziskām personām (turpmāk – Personas dati), Līdzēji apņemas:
10.1.1. nodrošināt datu konfidencialitāti un datus izmantot tikai Līgumā noteikto pienākumu pildīšanai un mērķu sasniegšanai;
10.1.2. bez otra Līdzēja rakstiskas piekrišanas, šos datus trešajām personām izpaust tikai normatīvajos aktos noteiktajos gadījumos; jebkurā gadījumā, par Personas datu nodošanu trešajai personai Līdzēji informē viena otru.

10.2. Līdzēji informē viens otru par izmaiņām iesniegtajos Personas datos, ja tie zaudējuši savu aktualitāti, nav precīzi vai kāds no Līdzējiem lūdz tos dzēst, ja Līdzējiem vairs nav tiesiska pamata apstrādāt šos datus. Līdzējs, kas nodod Personas datus, ir atbildīga par datu precizitāti un tiesiskā pamata noteikšanu datu apstrādei.

10.3. Pēc Līguma saistību izpildes, Pasūtītājs uzglabā Personas datus tikai normatīvajos aktos paredzēto laika periodu. Apstrādājot datus, Līdzējiem ir pienākums ievērot Latvijas Republikā spēkā esošo normatīvo aktu prasības. Līdzējiem nav tiesību nodot datus ārpus Eiropas Savienības un Eiropas Ekonomiskās zonas robežām.

11. Citi noteikumi

11.1. Līgums ar pielikumiem stājas spēkā ar tā parakstīšanas brīdi un ir spēkā līdz Līdzēju saistību pilnīgai izpildei.

11.2. Informācijas apmaiņa starp Līdzējiem var notikt gan mutvārdos, gan rakstveidā, saskaņā ar Līguma 11.3. un 11.4.punktā norādīto. Informācija, kas saistīta ar Līguma 7., 8. un 9.punktā norādītajiem jautājumiem, notiek tikai rakstveidā.

11.3. Sekmīgai Līguma izpildei, Pasūtītājs, Iestāde un Piegādātājs nozīmē par Līguma izpildi atbildīgās personas:
11.3.1. par Līguma izpildi atbildīgā persona no Pasūtītāja puses: Rugāju sociālās aprūpes centra “Rugāji”” vadītāja Sarmīte Pērkone, mob.27821646;
11.3.2. par Līguma izpildi atbildīgā persona no Piegādātāja puses: klientu apkalpošanas speciāliste XXXXX XXXXX, tālr.xxxxxxxx, e-pasts: xxxxx@xxxxx.lv .

11.4. Elektroniskai saziņai un jebkurai elektronisko dokumentu apritei:
11.4.1. ar Pasūtītāju:
11.4.1.1. juridiska persona izmanto oficiālo elektronisko adresi _DEFAULT@ 90009115622 ;
11.4.1.2. fiziska persona izmanto oficiālo elektronisko adresi: _DEFAULT@ 90009115622 vai e-pasta adresi: dome@balvi.lv .
11.4.2. ar Iestādi – oficiālo elektronisko adresi: _DEFAULT@ 40900021137 vai e-pasta adresi: rugajisac@balvi.lv .

11.5. Visos citos jautājumos, ko neparedz Līguma noteikumi, Līdzēji vadās pēc Latvijas Republikas spēkā esošās likumdošanas.

12. Līdzēju rekvizīti un paraksti

	PASŪTĪTĀJS:
	PIEGĀDĀTĀJS:

	Balvu novada pašvaldības
	Sabiedrība ar ierobežotu atbildību “MAGNUM MEDICAL”

_______________________ /D.Tutiņa/

	
_______________________ /L.Ārgale-Atvase/



	IESTĀDE:

	Rugāju sociālās aprūpes centrs “Rugāji””

	Reģ.Nr.40900021137

	Kurmenes iela 8, Rugāji, Rugāju pag., Balvu nov., LV-4570

	
_______________________ /S.Pērkone/

